Alegerile din 2024, între maşina de creat emoţii şi 
manipulările securiştilor 

La fiecare 10 ani prezidențialo-electorali, în România are loc 


un fenomen aparte: o puternică emoție colectivă, creată 
artificial, care trebuie să justifice alegerea preşedintelui 
“potrivit”. E vorba doar de primul mandat, pentru că la noi 
şefii de stat sunt ”programați” pentru două mandate, iar 
alegerile pentru al doilea mandat sunt în general o 
formalitate. De aici, marea întrebare mai rămîne doar ce 
emotie vor asigura serviciile secrete în 2024, pentru viitorul 


monarh pe zece ani. 


În 2004, am avut emoția provocată de momentul "dragă Stolo” şi de 
lacrimile de crocodil ale lui Băsescu; în egală măsură, se lucrase şi prin 
alte mesaje, precum celebrul ”La tepe în Piaţa Victoriei”, menit să încingă 


atmosfera pe parcursul campaniei prezidenţiale. 


În 2014, am avut reacţia vehement emoţională a românilor faţă de 
împiedicarea diasporenilor de a vota, care ar fi dus, chipurile, la indignare 
(inter)naţională, la extraordinara mobilizare pentru turul doi şi la victoria 


lui Iohannis, care în primul tur era în urmă cu 10%. A contat prea puţin că 


nicio altă ţară a lumii nu organizează sute de secţii de votare în 


străinătate, principiul fiind că cine e interesat, vine în ţară şi votează. 


După alegeri s-a descoperit că marile cozi de la secţiile din străinătate erau 
regizate — transmisiile oricum acopereau cîteva orașe mari și late — iar în 
unele cazuri se folosiseră, cu implicarea unui celebru mogul TV, chiar 
imagini vechi, de la cu totul alte evenimente. Tot pe latura emoţională a 
mers şi aşa-zisa explozie a popularității candidatului Iohannis pe reţelele 
sociale, peste noapte apărînd milioane de urmăritori entuziasmați. Primul 
an în care România s-a confruntat cu celebrele softuri generatoare de 


conturi false şi de postări la kilogram. 


De fapt, de emoție colectivă am avut parte şi în 2000, cînd românilor li s-a 
indus ideea că dacă ţara încape pe mîna ultra-extremistului Vadim Tudor 


vom fi azvirliţi din Europa, deci musai să fie ales Iliescu. 


Emoţiile induse nu apar, cum spuneam, şi în alegerile prezidenţiale pentru 


al doilea mandat, treaba rezolvîndu-se mult mai discret. 


Anul viitor vom avea din nou alegeri pentru un preşedinte nou-nouţ, aşa 


că trebuie să fim pregătiţi de pe acum. 


Şi e momentul să amintim nişte declaraţii fierbinţi făcute acum 5 ani de 


fostul premier Dacian Cioloş, mai precis în iulie 2018. 


Prezent la Galaţi, la o întîlnire cu alegătorii, în campania de promovare a 
noului său partid, Cioloş, a declarat atunci că „e nevoie şi de emoție, dar e 
nevoie de substanţă. Putem merge cu emoție şi atunci stăm fiecare şi ne 
vedem de treabă acum, la casele noastre, ne angajăm niște experţi în a 
crea emoţii şi creăm emoţii la momentul respectiv. Şi cîştigăm alegerile. 


(s.n.) Dar ce-am rezolvat cu asta?“. 


Și a continuat: 


„Haideţi să pregătim planul care ne convine, să începem să vorbim 
şi despre România pe care o vrem şi o să creăm şi emoție. Dar 


haideţi să creăm o emoție adevărată, o emoție care să vină din 


lucruri sincere şi din lucruri adevărate, nu din lucruri provocate 
doar din dragul de a ne bate cu ceilalţi.(s.n.) Eu cred că românul e și 
emotiv, dar are şi suficientă structură mentală, intelectuală şi sunt 
generaţii care înţeleg din ce în ce mai mult și mesaje raţionale şi 


structurate dacă le prezentăm ca atare“. 


Şi marele final: 


"Decît să plătim o maşină de manipulat mentalul colectiv şi 
emoţiile, ca să creăm emoția, sau să plătim niște consultanţi ca să 
vină cu nişte scandaluri ca să creăm emoția, ce ar fi să mergem 
fiecare dintre noi în scara de bloc, la magazin, la locurile de muncă, 


în satul din care provenim şi să discutăm cu oamenii?”. 


"Maşină plătită de manipulat mentalul colectiv şi emoţiile” — se putea 


expune mecanismul mai clar de atît? 


În iulie 2023, la fix cinci ani de la declaraţiile lui Cioloş, se lansează pe 
piaţă de acum celebrele dezvăluiri ale generalului SRI Anton Rog, 
şeful diviziei de Cyber security a serviciului, într-un interviu 


pentru Skateborg;: 


"Avem un departament extrem de performant care se ocupă de 


un concept care se numeşte inginerie socială”. 


Ingineria socială, precizăm, este, în contextul securităţii informaţiilor, 
manipularea psihologică a oamenilor pentru a efectua unele acţiuni sau a 


divulga informaţii confidenţiale. 


Ce a mai spus Rog, în context: 


"Pe scurt, peste o lună, noi putem să te determinăm, printr-un link, 
printr-un SMS, printr-un smishing, printr-un telefon pe care ţi-l 
dăm, să faci o acţiune pe care noi dorim să o faci împotriva voinţei 


tale. Da? Asta înseamnă ingineria socială: să te determinăm 


să faci ceva ce tu în mod normal nu vrei să faci. Şi, cum să 
îţi spun, să îl faci cu plăcere şi să îţi doreşti să faci treaba 


asta. Aici e frumuseţea”. 


Deci avem un fost premier care spune fără echivoc că există mecanisme 
care pot induce artificial emoţii colective în scopul manipulării electorale. 
Şi avem un greu din SRI care, la fel de direct, ne expune capacităţile 


serviciilor secrete de manipulare psihologică a cetăţenilor. 


Anul viitor se va fi împlinit un deceniu de la ultimul val de emoţii artificial 
induse în alegeri, timp în care tehnologiile s-au dezvoltat exponențial. A 
crescut enorm influenţa Facebook, Instagram, Twitter(X), au apărut 
Tiktok, Telegram, ChatGPT, AlGemini, Chatsoni, Chinchilla, Bloom şamd. 


Nu putem decît specula: va fi vreun boom pe reţelele sociale care să scoată 
românii în stradă, se va utiliza Inteligența Artificială pentru crearea de 
fake videouri menite să compromită candidaţi ori să intoxice alegătorii cu 
te miri ce informaţii? Se va simula că ne atacă ruşii cu rachete imaginare? 
De acum, aproape orice e posibil, deci, în consecinţă, să ne pregătim 


sufleteşte de pe acum pentru manipulările ce vor veni. 


de Bogdan Tiberiu Iacob 


Sistemul vrea să ne reducă la tăcere! Sprijiniţi 
OrtodoxINFO! 

